Alminnelig stormangrepsmerke

Alminnelig stormangrepsmerke (Allgemeines Sturmabzeichen) er et tysk merke fra det tredje rike.

 Historie 
Merket ble introdusert første gang av generaloberst von Brauchitsch 1. juni 1940 som Pionier Sturmabzeichen. Hensikten var å hedre innsatsen til ingeniører i kamp. Kort tid senere ble den utvidet til å også være en utmerkelse for artillerister, personell på angrepskjøretøy og annet støttepersonell, for å ha utført viktige kamphandlinger for det tredje riket, og fikk det endelige navnet Allgemeines Sturmabzeichen.

 Kriterier 
 For å ha deltatt i, eller støttet tre forskjellige angrep på tre forskjellige dager med infanteri- eller kavalerienheter.
 Soldaten må være kvalifisert for infanteriangrepsmerket eller panserkampmerket.

 Mottakere 
Medlemmer av ingeniør-, artilleri-, anti-stridsvogn-, anti-luft- og sanitetsbataljoner som deltok i kamphandlinger, kunne kvalifisere seg til merket. Merket ble også utdelt til personer som på egen hånd hadde ødelagt 8 eller flere armerte kjøretøyer, inntil det ble introdusert et eget merke for dette (Panserødeleggelsesmerket) 9. mars 1942.

 Design 
Merket er ovalt, formet med ekekrans. Sentralt er en ørn som holder hakekorset, med krysslagt bajonett og stavhåndgranat, noe som skal symboliserer innsatsen i fremste linje. Merket ble originalt designet av firmaet Ernst Peekhaus og første grad i sølv var eneste grad da merket ble innstiftet.

 Klasser 
Ettersom den andre verdenskrig varte og antallet dager i strid økte betraktelig for mange soldater, ble 4 høyere grader av merket introdusert 22. juni 1943. På dette tidspunktet ble også flere våpengrener kvalifisert for å motta merket.

Gradssystemet for merket:
 2.grad – 25 dager
 3.grad – 50 dager
 4.grad – 75 dager
 5.grad – 100 dager eller mer.

Grad 2 og 3 er relativt lik det originale merket, mens 4 og 5 grad ble laget likt panserangrepsmerket av samme grad. Ettersom merkets grader ble revurdert tok man også hensyn til de lange kampene i Afrika og på østfronten, og det ble laget et system for utdeling av de forskjellige gradene av merket:
 8 måneders tjeneste tilsvarte 10 dager med strid
 12 måneders tjeneste tilsvarte 15 dager med strid.
 15 måneders tjeneste tilsvarte 25 dager med strid.

 Bæring 
Merket ble båret på uniformens venstre jakkelomme, men var understilt høyere medaljer, som f.eks. Jernkorset av 1. klasse, og ville i slike tilfeller bli plassert under og til siden for dette.

 Se også 
 Liste over tyske militære utmerkelser 1933-1945

 Kilder 
Samlerforumet.net – med tillatelse

Kategori:Tyske militære utmerkelser
Kategori:Utmerkelser etablert i 1940